
Уважаеми колеги и членове на Студентски съвет,
Прилагам мотивационото си писмо във връзка с кандидатурата ми за член на Студнетски съвет от квота Представители на НХА – филиал Бургас.
В момента съм бакалавър трета година в специалност „Плакат и визуална комуникация“, филиал Бургас. С това писмо искам да изразя своята амбиция да стана част от този сплотен колектив и да допринеса за неговата активност.
През ученическите си години в родния ми град Добрич, започна моят път на социално-ангажиран и активен млад човек, който се бори за промяна. Първо-начално станах член на доброволческата неправителствена организация „Ръка за помощ“, където в продължение на две години бях активен доброволец в най-различни кампании и инициативи. Организирали сме различни кампании и фестивали, била съм многократно лектор в различни училища, където изнасяхме лекции на тема „Наркотични вещества“ и „Насилие“ на малки и големи ученици, била съм водещ на благотворителни концерти и т.н. Впоследствие станах част от ученически съвет на Езикова гимназия „Гео Милев“, а след година се издигнах до заместник председател. Там оново бях организатор на разнообразни благотворителни дейности като базари, концерти и ученически балове. Отделно съм била организатор на независима кампания, заедно с моя приятелка от БМЧК, за събиране на средства за лечение и възстановяване на едно малко тежкоранено бездомно куче, което успя да оживее и почти напълно да се възстанови след няколко месеца грижа и операции.
През ученическите ми години натрупах голям набор от умения в сферата на организрането на даден проект и неговото реализиране, развих организационните и комуникативните си умения и станах социално-ангажираната личност, която съм днес.
Бих искала да продължа да развивам своите умения, да допринасям за света около мен, да бъда промяната и да подобря живота на студентите във филиал Бургас. Именно това е моята мотивация да се кандидатирам за представител в Студентски съвет. Бих могла да заявавя, че имам нужните качества и знания, за да се справя с тази позиция.
За мен ще бъде чест и удоволствие да стана част от екипа на Студентски съвет, за да работя за по-добрия живот на студентите.

